CELEX: 62009CA0433
Language: hu
Date: 2010-12-22 00:00:00
Title: C-433/09. sz. ügy: A Bíróság (harmadik tanács) 2010. december 22-i ítélete — Európai Bizottság kontra Osztrák Köztársaság (Tagállami kötelezettségszegés — Adózás — 2006/112/EK irányelv — HÉA — Adóalap — Az érintett tagállamban nyilvántartásba még nem vett gépkocsik értékesítését azok értéke és átlagfogyasztása alapján sújtó adó — „Normverbrauchsabgabe” )

19.2.2011   
            
            
               HU
            
            
               Az Európai Unió Hivatalos Lapja
            
            
               C 55/14
            
         A Bíróság (harmadik tanács) 2010. december 22-i ítélete — Európai Bizottság kontra Osztrák Köztársaság
   (C-433/09. sz. ügy) (1)
   
   (Tagállami kötelezettségszegés - Adózás - 2006/112/EK irányelv - HÉA - Adóalap - Az érintett tagállamban nyilvántartásba még nem vett gépkocsik értékesítését azok értéke és átlagfogyasztása alapján sújtó adó - „Normverbrauchsabgabe”)
   2011/C 55/24
   Az eljárás nyelve: német
   
      Felek
   
   
      Felperes: Európai Bizottság (képviselő: D. Triantafyllou meghatalmazott)
   
      Alperes: Osztrák Köztársaság (képviselők: E. Riedl és C. Pesendorfer)
   
      Tárgy
   
   Tagállami kötelezettségszegés — A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (HL L 347., 1. o.) 78. és 79. cikkének a megsértése — Gépkocsi-eladás — Az érintett tagállamban nyilvántartásba még nem vett gépkocsik értékesítését azok értéke és átlagfogyasztása alapján sújtó adónak („Normverbrauchsabgabe”) az adóalapba való beszámítása
   
      Rendelkező rész
   
   
               1.
            
            
               Az Osztrák Köztársaság — mivel a fogyasztási átalányadót („Normverbrauchsabgabe”) beszámította az Ausztriában a gépkocsi-értékesítésre felszámított hozzáadottérték–adó alapjába — nem teljesítette a közös hozzáadottértékadó-rendszerről szóló, 2006. november 28-i 2006/112/EK tanácsi irányelv 78. cikke szerinti kötelezettségeit.
            
         
               2.
            
            
               A Bíróság a keresetet az ezt meghaladó részében elutasítja.
            
         
               3.
            
            
               Az Európai Bizottság és az Osztrák Köztársaság maga viseli saját költségeit.
            
         
      (1)  HL C 24., 2010.1.30.